ജോജുവിന്റെ കാറിന് അനധികൃത നമ്ബര്പ്ലേറ്റ് മോട്ടോര്വാഹന വകുപ്പില് പരാതി നടന് ജോജുവിന്റെ കാറിന് അനധികൃതമായാണ് നമ്ബര് പ്ലറ്റ് സംഘടിപ്പിച്ചതെന്ന് മോട്ടോര്വാഹന വകുപ്പില് പരാതി. കോണ്ഗ്രസ് പ്രവര്ത്തകന് മനാഫ് പുതുവായില് ആണ് പരാതി നല്കിയിരിക്കുന്നത്. ജോജുവിന്റെ ഉടമസ്ഥതയിലുള്ള കെഎല് 64 കെ 0005 എന്ന നമ്ബറിലുള്ള ലാന്ഡ് റോവര് ഡിഫന്ഡറില്, വാഹന കമ്ബനി നല്കിയ നമ്ബര്പ്ലേറ്റ് മാറ്റി, ഏക നമ്ബര്പ്ലേറ്റ് ഘടിപ്പിച്ചെന്നാണ് പരാതി. ജോജുവിന്റെ ഹരിയാന രജിസ്ട്രേഷനുള്ള ബിഎംഡബ്ല്യു കാര് രജിസ്ട്രേഷന് മാറ്റാതെ വര്ഷങ്ങളായി കേരളത്തില് ഓടുന്നതിന് എതിരെയും മനാഫ് പരാതി നല്കിയിട്ടുണ്ട്. ഇന്ധനവില വര്ദ്ധനയ്ക്കെതിരെ കോണ്ഗ്രസ് ഇടപ്പള്ളി വൈറ്റില റോഡ് ഉപരോധിച്ച സംഭവം ചോദ്യം ചെയ്തതും അക്രമമുണ്ടായതും വിവാദമായതിന് പിന്നാലെയാണ് പരാതി നല്കിയിരിക്കുന്നത്. അതേസമയം ജോജു ജോര്ജിന്റെ വാഹനം അടിച്ചു തകര്ത്ത കേസില് കോണ്ഗ്രസ് പ്രവര്ത്തകന് അറസ്റ്റിലായിരുന്നു. എറണാകുളം വൈറ്റില സ്വദേശി പി.ജി ജോസഫാണ് പിടിയിലായത്. കാറിന്റെ ചില്ല് തകര്ന്ന് ജോസഫിന്റെ വലതുകൈയിലും മുറിവേറ്റിരുന്നു. എന്നാല് ഇയാള് ആശുപത്രിയില് ചികിത്സ തേടാതെ മറ്റൊരു രഹസ്യകേന്ദ്രത്തിലേക്ക് മാറുകയായിരുന്നു. ആക്രമണത്തിന്റെ ദൃശ്യങ്ങളടക്കം പരിശോധിച്ചാണ് പ്രതിയെ കുറിച്ചുള്ള സൂചന ലഭിച്ചത്. രക്തസാംപിള് അടക്കം പോലീസ് ശേഖരിച്ചു. പോലീസ് എഫ്.ഐ.ആര് പ്രകാരം ആറ് ലക്ഷം രൂപയുടെ നഷ്ടമാണ് കാറിനുണ്ടായിരിക്കുന്നത്. ജോജുവിനെതിരായ ആക്രമണത്തില് ഏഴ് പേര്ക്കെതിരേയാണ് ഇപ്പോള് കേസെടുത്തിരിക്കുന്നത്. കൊച്ചി മുന് മേയര് ടോണി ചമ്മിണിയാണ് ഒന്നാം പ്രതി. ജാമ്യമില്ലാ കുറ്റങ്ങള് ചുമത്തിയാണ് കേസെടുത്തിരിക്കുന്നത്. അക്രമത്തിന് നേതൃത്വം കൊടുത്തത് കൊച്ചി മുന് മേയര് ടോണി ചമ്മിണിയാണെന്നും നടന് ജോജു ജോര്ജിനെ ഷര്ട്ടില് കുത്തിപ്പിടിച്ച് അസഭ്യം പറഞ്ഞുവെന്നും മരട് പൊലീസ് രജിസ്റ്റര് ചെയ്ത എഫ്ഐആറില് പറയുന്നു.